ประจำเดือนมาล่าสุดวันที่ 18/8 มีอะไรกับแฟน บ่าย 3 โมง วันที่ 14/9 ไม่ได้สวมถุงยาง ไม่ได้หลั่งใน ใช้การนับจากประจำเดือนรอบก่อน 10โมงเช้าวันที่ 15/9 ซื้อยาคุมฉุกเฉินมาทาง เพราะทางแฟนกลัวเรื่องระยะประจำเดือน 19/9 ช่วงเช้ามีเลือดสีจางๆ ช่วงค่ำมีสีออกน้ำตาลเข้ม แต่วันที่ 22/9 ประจำเดือนก็ยังไม่มาตามปกติ มีอาการปวดท้องน้อยเรื่อยๆ อยากทราบว่าจะมีสิทธ์ตั้งครรภ์หรือไม่ และ หากจะตรวจด้วยชุดทดสอบ ใช้สามารถตรวจได้เมื่อไหร่ และ หายตรวจเลือดที่ ร.พ. จะไปได้เมื่อไหร่คะ
สวัสดีค่ะ หากได้ทานยาคุมฉุกเฉินภายในช่วง 12-24 ชั่วโมงหลังจากที่ได้มีเพศสัมพันธ์ไป ยาคุมฉุกเฉินจะช่วยป้องกันการตั้งครรภ์ได้ประมาณ 85%สำหรับเลือดที่ออกในวันที่ 19 ก.ย. ซึ่งเกิดหลังจากทานยาคุมฉุกเฉินไป 4 วัน อาจเป็นเลือดที่เกิดจากผลของยาได้ หรืออาจเป็นประจำเดือนก็ได้ เพราะอยู่ในช่วงวันที่ประจำเดือนควรจะมา แต่หากมาเพียง 1 วัน ก็ถือว่ามีปริมาณน้อยเกินไป ดังนั้น ควรลองตรวจหาการตั้งครรภ์ดูด้วย โดยสามารถตรวจได้หลังจากมีเพศสัมพันธ์ไปแล้วประมาณ 2 สัปดาห์ หรือหากจะตรวจจากเลือด ก็สามารถตรวจได้ที่ 1 สัปดาห์หลังจากที่มีเพศสัมพันธ์ไปแล้วค่ะ